लॉर्ड मैकाले की शिक्षा पद्घति आयी तो उसने भारत को अस्वच्छ बनाना आरंभ किया। वैसे अधिकतर लोग यह मानते हैं कि लॉर्ड मैकाले की शिक्षा ने तो स्वच्छता लानी आरंभ की। पर यदि हम ऐसा नही मान रहे हैं तो उसका भी कारण है। लॉर्ड मैकाले के मानस पुत्रों ने ‘सैफ्टिक टैंक’ शहरों में बनवाने आरंभ किये तो उन टैंकों ने भूगर्भीय जल को प्रदूषित करना आरंभ किया। इन टैंकों ने लगभग सारे देश के भूगर्भीय जल को प्रदूषित करने में अहम भूमिका निभाई है। जिससे देश में अनेक बीमारियां फेेलती जा रही हैं। देश में महानगरीय व्यवस्था को स्थापित करना भी लॉर्ड मैकाले के मानस पुत्रों की सोच का ही परिणाम है। घनी आबादी की यह बड़ी समस्या होती है कि वह दूर जंगल में जाकर शौचादि से निवृत्त नही हो सकती। प्रकृति का सान्निध्य उससे छिन जाता है। तब वहां के लोग खुली नालियों, पार्कों, या सडक़ के किनारे की खाली जमीन को शौच निवृत्ति के लिए प्रयोग करते हैं। इससे गंदगी फैलती है। बीमारियां फैलती हैं, प्रदूषण बढ़ता है। इनके लिए उचित होगा कि स्थान-स्थान पर चल शौचालय स्थापित किये जाएं। रेलवे स्टेशनों पर शहरों में रेलवे के इर्दगिर्द जो झुग्गी झोंपड़ी वाले होते हैं-उनके लिए इस प्रकार के शौचालय बनवाये जाएं? अच्छा तो यह होगा कि इन्हें वहां से हटाकर स्थायी रूप से कहीं और बसाया जाए। ये लोग बड़ी बेशर्मी से खुले में शौच करते रहते हैं और गाडिय़ां वहां से गुजरती रहती हैं।